
บทคัดย่อ

การศึกษาครั้งนี้มีวัตถุประสงค์เพื่อสร้างและพัฒนา ชุดการเรียนรู้ที่เน้นทักษะกระบวนการ เรื่อง งานร้อยมาลัย รายวิชาเพิ่มเติมกลุ่มสาระการเรียนรู้การงานอาชีพและเทคโนโลยี สำหรับนักเรียนชั้นประถมศึกษาปีที่ 4 ที่มีประสิทธิภาพตามเกณฑ์มาตรฐาน 80/ 80 เพื่อเปรียบเทียบผลสัมฤทธิ์ทางการเรียนนักเรียนก่อนและหลังเรียนโดยการใช้ชุดการเรียนรู้ที่พัฒนาขึ้น และเพื่อศึกษาความพึงพอใจของนักเรียนที่มีต่อการใช้ชุดการเรียนรู้ที่พัฒนาขึ้น กลุ่มตัวอย่าง คือ นักเรียนชั้นประถมศึกษาปีที่ 4/3โรงเรียนเทศบาลบ้านศรีมหาราชา  จังหวัดชลบุรี จำนวน  40  คน  ซึ่งได้มาจากแบบเจาะจง  (Purposive  Sampling)  เนื่องจากเป็นห้องที่เรียนรายวิชาเพิ่มเติม  การร้อยมาลัยเครื่องมือที่ใช้ในการศึกษาประกอบด้วย (1) ชุดการเรียนรู้ที่เน้นทักษะกระบวนการ เรื่อง    งานร้อยมาลัย รายวิชาเพิ่มเติม กลุ่มสาระการเรียนรู้การงานอาชีพและเทคโนโลยี สำหรับนักเรียนชั้นประถมศึกษาปีที่ 4  จำนวน 10 ชุด ( 2) แผนการจัดการเรียนรู้ จำนวน 22  แผน (3)  แบบทดสอบวัดผลสัมฤทธิ์ทางการเรียนเรื่องการร้อยมาลัย  สำหรับนักเรียนชั้นประถมศึกษาปีที่ 4 จำนวน 30 ข้อ 
(4) แบบประเมินความพึงพอใจนักเรียนที่มีต่อการใช้ชุดการเรียนรู้ วิเคราะห์ข้อมูลโดยการหาค่าร้อยละ ค่าเฉลี่ยค่าเบี่ยงเบนมาตรฐาน และการทดสอบค่าสถิติที (t-test)  ผลการศึกษาพบว่า 
ชุดการเรียนรู้ที่เน้นทักษะกระบวนการ เรื่อง งานร้อยมาลัย รายวิชาเพิ่มเติมกลุ่มสาระการเรียนรู้
การงานอาชีพและเทคโนโลยี สำหรับนักเรียนชั้นประถมศึกษาปีที่ 4 ที่สร้างขึ้นมีประสิทธิภาพ 83.95/ 84.33 ซึ่งสูงกว่าเกณฑ์ที่กำหนดไว้ ผลสัมฤทธิ์ทางการเรียนของหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 และนักเรียนมีความพึงพอใจต่อการเรียนด้วยชุดการเรียนรู้
ที่เน้นทักษะกระบวนการ เรื่อง งานร้อยมาลัย รายวิชาเพิ่มเติมกลุ่มสาระการเรียนรู้การงานอาชีพและเทคโนโลยี สำหรับนักเรียนชั้นประถมศึกษาปีที่ 4 โดยรวมอยู่ในระดับมาก สรุปได้ว่า
ชุดการเรียนรู้ที่เน้นทักษะกระบวนการ เรื่อง งานร้อยมาลัย รายวิชาเพิ่มเติมกลุ่มสาระการเรียนรู้การงานอาชีพและเทคโนโลยี สำหรับนักเรียนชั้นประถมศึกษาปีที่ 4 มีประสิทธิภาพสามารถนำไปใช้ประกอบการเรียนการสอนใน กลุ่มสาระการเรียนรู้การงานอาชีพและเทคโนโลยี ได้
